**Margaret "Maggie" Grace Denig** (s. 21. syyskuuta 1983 Worthington, Ohio) on yhdysvaltalainen näyttelijä, joka tunnetaan muun muassa roolistaan Shannon Rutherfordina televisiosarjassa *Lost*.

Ura
---

> »Menin koe-esiintymiseen koe-esiintymisen jälkeen. Sain muutaman pienen osan; ei mitään erikoista, mutta LA opetti minua kasvamaan… Olin onnekas kun en jäänyt mihinkään koukkuun, mutta näin huumeet ja bilettämisen. Tulen pienestä, uskonnollisesta kaupungista, jossa on Keski-Lännen arvot ja Hollywood avasi silmäni.»   
> (Maggie Grace ensireaktiostaan Hollywoodista)
> 
> 

Grace palkkasi agentin ja kirjoittautui näyttelemistunneille. Hän sai ensimmäisen roolinsa nettiperusteiseen videosarjaan *Rachel’s Bloom* (2001), joka kertoi teinitytön makuuhuonesuhteista. Seuraavan roolinsa Grace sai vuonna 2002 televisiosarjasta *Septuplets*, jonka esittäminen kuitenkin peruttiin. Gracen läpimurtorooliksi osoittautui rooli televisioelokuvassa *Murder in Greenwich* vuonna 2002, joka perustuu oikeasti tapahtuneeseen 15-vuotiaan Martha Moxleyn murhaan. Grace sai Young Artist Award -ehdokkuuden roolistaan Moxleynä, mutta hävisi Clara Bryantille. Grace sai pieniä rooleja televisiosarjoista, kuten *C.S.I.*, *The Lyon’s Den*, *Miracles*, *Like Family*, *Todistettavasti syyllinen* ja *Kova laki: Erikoisyksikkö* sekä elokuvista *Twelve Mile Road* ja *Creature Unknown*, ennen esiintymistään ruotsalaisena vaihto-oppilaana sitcom-sarjassa *Oliver Beene*.

Grace vuonna 2009.
Onnistuneen koe-esiintymisen jälkeen hän sai Shannon Rutherfordin roolin, josta hän oli ehdolla Teen Choice Award -palkintoon "parhaasta läpi­murto­roolista". *Lostin* ensimmäisen tuotanto­kauden kuvausten aikana Grace asui Havaijilla, ja lupautui näyttelemään Tom Wellingin vasta­näyttelijää vuoden 1980 kauhu­elo­kuvan uudelleen­kuvauksessa *Usva* (2005). Päästyään Maximin *Hot 100* -listan sijalle 27 vuonna 2005, hän palasi *Lostin* toisen kauden kuvauksiin.*selvennä* Hänen hahmonsa kuitenkin tapettiin kauden kahdeksannessa jaksossa, koska sarjan tuottajista alkoi tuntua, että hahmon "tarinan tiet olivat rajoitetut". Tuottaja Carlton Cuse sanoi, että Gracen lähtö sarjasta oli "kuin voitto", koska Grace oli innokas aloittamaan koko­päiväisen elo­kuva­uran. Jätettyään sarjan Grace liittyi kuitenkin muiden *Lost*-näyttelijöiden joukkoon SAG-palkinto­gaalaan, jossa sarja voitti "Outstanding Performance by an Ensemble in a Drama Series" -palkinnon.

Gracen seuraava rooli oli vuoden 2007 elokuvassa *Sub­urban Girl* Sarah Michelle Gellarin ja Alec Baldwinin kanssa. Vuonna 2007 hän näytteli myös elo­kuvassa *The Jane Austen Book Club*, joka perustuu Karen Joy Fowlerin samannimiseen teokseen. Grace on Jane Austenin fani ja on lukenut Fowlerin kirjan, joka julkaistiin vuonna 2004. Kun hänelle annettiin elo­kuvan käsi­kirjoitus, hän tapasi sen ohjaajan Robin Swicordin, joka antoi hänelle roolin Allegrana. Elokuvan kuvausten loputtua Grace palasi lyhyeksi aikaa Havaijille näyttelemään *Lostin* kolmannen kauden jaksossa *Paljastus*.

Grace näytteli vuoden 2008 trillerissä *Taken* Liam Neesonin ja Famke Janssenin kanssa, ja hän sai Simon Fellowsin elo­kuvan *Malice in Wonder­land*, uuden version Lewis Carrollin kirjasta *Liisa ihmemaassa*, kuvaukset loppuun. *Taken* sai myöhemmin vielä kaksi jatko-osaa. 2010-luvulla Grace on esiintynyt myös *Twi­light*-elo­kuva­sarjassa ja *Fear the Walking Dead* -televisio­sarjassa.

Yksityiselämä
-------------

Grace asui Honolulussa, Havaijilla työskennellessään *Lostin* parissa, sanoen "Rakastan olla täällä, mutta tämä ei ole juurikaan sellainen paikka jossa voi panostaa näyttelemiseen". Huhtikuusta 2006 lähtien Gracen ja Ian Somerhalderin huhuttiin tapailevan Kun Gracelta kysyttiin Somer­halderista elo­kuussa, hän sanoi "Ian on mahtava, jumaloin häntä, vaikka olenkin vain 22 – aivan liian nuori edes harkitsemaan vakavaa seurustelu­suhdetta". Vuodesta 2008 vuoteen 2009 Grace tapaili Blake Mycoskieta, TOMS Shoesin luojaa.

Helmi­kuussa 2017 Grace kihlautui Brent Bushnellin kanssa ja he avioituivat touko­kuussa kolmen kuukauden kuluttua kihlauksesta.

Filmografia
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuvat |
| --- |
| Vuosi | Nimi | Rooli |
| 2001 | *Rachel’s Room* | Rachel Reed |
| 2002 | *Murder in Greenwich* | Martha Moxley |
| 2003 | *Twelve Mile Road* | Dulcie Landis |
| 2004 | *Creature Unknown* | Amanda |
| 2005 | *Usva* | Elizabeth Williams |
| 2007 | *Nyt nappaa!* | Chloe |
| *Jane Austen -lukupiiri* | Allegra Avila |
| 2008 | *Taken* | Kim Mills |
| 2009 | *Malice in Wonder­land* | Alice |
| 2010 | *Flying Lessons* | Sophie Conway |
| *Knight & Day* | April Havens |
| *The Experiment* | Bay |
| *Faster* | Lily |
| 2011 | *Twilight – Aamunkoi, osa 1* | Irina |
| 2012 | *Lock­out* | Emilie Warnock |
| *Taken 2* | Kim Mills |
| *Twilight – Aamunkoi, osa 2* | Irina |
| 2013 | *Decoding Annie Parker* | Sarah |
| *When Calls the Heart* | Elizabeth |
| 2014 | *We’ll Never Have Paris* | Kelsey |
| *About Alex* | Siri |
| *Taken 3* | Kim |
| 2015 | *When Calls the Heart* | Elizabeth |
| 2016 | *The Choice* | Stephanie Parker |
| *Showing Roots* | Violet |
| 2017 | *After­math* | Christina |
| *The Scent of Rain & Lightning* | Laurie |
| 2018 | *The Hurricane Heist* | Casey |
| *Supercon* | Allison |
| 2020 | *Love, Weddings & Other Disasters* | Jessie |

 | 

| Televisio |
| --- |
| Vuosi | Sarja | Rooli | Jaksot |
| 2003 | *C.S.I. Miami* | Amy Gorman | "Spring Break" |
| *The Lyon’s Den* | Haley Dugan | "Duty to Serve"  "Beach House" |
| *Miracles* | Hannah Cottrell | "Mother’s Daughter" |
| 2004 | *Like Family* | Mary | "My Two Moms" |
| *Todistettavasti syyllinen* | Rene | "Volunteers" |
| *Oliver Beene* | Elke | 8 |
| *Kova laki: Erikoisyksikkö* | Jessie Dawning | "Obscene" |
| 2004–2007 | *Lost* | Shannon Rutherford | 35 |
| 2013 | Californi­cation | Faith | 10 |
| *Susanna* | Susanna | 12 |
| 2015 | *Masters of Sex* | Christine Wesh | "Three’s a Crowd" |
| 2018– | *Fear the Walking Dead* | Althea Szewczyk-Przygocki | — |

 |

Lähteet
-------

1. ↑  Maggie Grace *Mahalo*. Santa Monica.  Arkistoitu 17.6.2009. Viitattu 3.8. 2011. (englanniksi)
2. ↑  Bayley, Leanne: Ian Somer­halder Reunites with Maggie Grace & It Looks Cosy *Glamour UK*.  17.3.2014. Condé Nast. Viitattu 30.10.2017. (englanniksi)
3. ↑  Mcdonagh, Ross: She’s Found True love! Lost Star Maggie Grace Weds Fiance Brent Bushnell After Three-Month Engagement *Daily Mail Online*.  29.5.2017. Lontoo:  DMG Media. Viitattu 30.10.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Maggie Grace**.
* Maggie Grace Twitterissä
* / Maggie Grace Facebookissa
* Maggie Grace Rotten Tomatoes.  (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |